Govor na Lisci, 21. junija 2019

Spoštovane veteranke, veterani, spoštovani gostje. Pozdravljeni v imenu OZVVS Sevnica.

Veseli smo, da ste se današnjega dogodka udeležili v tako velikem številu.

Spomin zbledi in dogodki, ki so se zgodili pred 28. leti se lahko čez čas interpretirajo na različna načine ali pa padejo v pozabo. Zato je potrebno dogodke, ki so se dogajali v času osamosvojitvene vojne leta 91 obeležiti na primeren način.

V bivši državi kot federaciji smo imeli mnogo skupnih državnih organov kakor tudi skupno obrambno silo.

Tudi Slovenci smo bili ponosni na uniformo JLA, ki smo jo nosili pri služenju vojaškega roka, ali pa smo si služili kruh v JLA kot starešine.

Slovenci so upravljali s sodobno tehniko v pehoti, poveljevali sodobnim plovilom na morju in pilotirali sodobna nadzvočna letala.

Slovenci smo vedno veljali za sposobne, zanesljive in spoštovanja vredne vojake. Prišel pa je čas, ko je Slovenska politika s podporo naroda ugotovila, da ne želimo več živeti v skupni državi.

Po razglasitvi samostojnosti, nekateri še niso mogli dojeti, da je konec z SFRJ in so prvo v Sloveniji, z vojaško silo poskušali vsiliti nadaljevanje skupne države. Prvi spopadi med TO in JLA je bil znak, da bo prišlo do razpada države. Večina Slovenskih oficirjev, podoficirjev in vojakov naenkrat ni več čutila pripadnost oboroženi sili, ki je napadala njihov narod. Poziv predsedstva RS vsem pripadnikom JLA naj prestopijo v TO RS je bilo nekaj izjemnega. Veliko Slovencev in tudi pripadnikov drugih narodov in narodnosti bivše skupne države je na poziv predsedstva RS prestopilo V TO. Toda ta korak za prestopnike ni bil enostaven.

Potrebno je bilo prekršiti vojaško zaobljubo, zapustiti službo na katero so bili ponosni in je bila relativno dobro plačana, zapustiti stanovanje v katerem so živeli, preseliti celo družino, prekiniti šolanje otrok, zapustiti krog prijateljev v kraju kjer so živeli, žene katere so bile zaposlene so ostale brez službe.

Iskala jih je vojaška policija in vojaška sodišča so že pošiljala pozive za sojenje. In tudi nihče ni vedel kako se bo začeto osamosvajanje končalo, kajti kakor nam je znano mednarodna skupnost na začetku ni bila naklonjena naši osamosvojitvi.

Skratka ena velika prelomnica v njihovem življenju. Vse to pa so napravili zato ker so bili domoljubi. Prvi prestopi ali lahko jim rečemo prebegi so bili za vojaška poveljstva JLA šokantni. Spoznali so, da JLA razpada in s tem tudi država.

V imenu OZVVS Sevnica se zahvaljujem Mirku Ognjenoviču za trud, ki ga je vložil, da je spominska plošča postavljena. Posebno se zahvaljujem Občini Sevnica in županu gospodu Srečku Ocvirku, ki je pokazal razumevanje za postavitev te plošče in to tudi finančno podprl.

Zahvala vsem, ki ste kakorkoli pomagali pri postavitvi spominske plošče, organizaciji in izvedbi današnjega dogodka.

Hvala vam za udeležbo.

V imenu OZVVS Sevnica vam čestitam ob dnevu državnosti.

Srečno.